पेरी ऑटिकूलर वर्कशॉप में विशेषज्ञों ने डॉक्टरों को दिए ऑपरेशन के टिप्स
अखिलभारतीय आयुर्विज्ञान संस्थान के आर्थोपेडिक, एनाटोमी और जिमर बॉयोमेट यूएस के सयुंक्त तत्वावधान में शुक्रवार को ट्रोमा बॉयो स्किल इन पेरी ऑटी कूलर फ्रेक्चर की दो दिवसीय वर्कशॉप शुरू हुई। जिसमें पूरे देश से आर्थोपेडिक सर्जन ने भाग लिया।
एम्स जोधपुर के आर्थोपेडिक विभागाध्यक्ष डॉ. अभय एलिहान ने बताया कि वर्कशॉप का उद्देश्य नए सर्जन को जॉइंट के पास होने वाले फ्रैक्चर की बारीकियां तथा सर्जरी के दौरान उन्हें क्या सावधानी रखनी चाहिए से अवगत कराया। एम्स जोधपुर में यह पांचवीं वर्कशॉप आयोजित की गई है। जिसमें घुटने, टखने, कोहनी, कलाई और कंधे के पास होने वाले फ्रैक्चर के बारे में सॉफ़्ट कैडेवर पर आए हुए डेलीगेट्स ने सर्जरी कर ऑपरेशन की बारीकियां सीखी। उन्होंने बताया कि नए सर्जन को इस वर्कशाप के दौरान सर्जरी करते समय काफी जानकारियां मिलती है। डॉ. एलिहान ने बताया कि पटना, कोलकाता, एम्स दिल्ली, डीएमसीएच लुधियाना और एम्स जोधपुर के आर्थोपेडिक विभाग की फैकल्टी और पंजाब, साउथ इंडिया और दिल्ली के डेलिगेट्स ने वर्कशाप में भाग लिया। एनाटोमी के विभागाध्यक्ष आयोजन समिति के चेयरमैन डॉ. सुरजीत घटक ने बताया कि आर्थोपेडिक विभाग के साथ इस तरह की कान्फ्रेंस पूर्व में कई बार विभाग ने की है। जिसमें हमारा विभाग बॉडी पर स्पेशल कैमिकल का प्रयोग कर उसे सुरक्षित रखता है। सर्जन जब सर्जरी के दौरान बॉडी को काटता है तो उसे नार्मल बॉडी की तरह काटने का अनुभव होता है। एनाटोमी विभाग के डॉ. आशीष ने बताया कि विभाग ने वर्कशॉप के लिए 5 बॉडी दी है।
hin_Deva hin_Deva hin_Deva